**Pranešimas žiniasklaidai**

2024 m. spalio 24 d.

**„Citadele“ bankas pristato atnaujintą mobiliąją programėlę**

**„Citadele“ banko klientai nuo šiol galės naudotis atnaujinta mobiliąja programėle, papildyta naujomis funkcijomis: galimybe siųsti prašymą gauti mokėjimą, naudotis autentifikuoto skambučio funkcija ir nustatyti pagrindinę sąskaitą.**

Pirmąją mobiliąją programėlę „Citadele“ bankas pristatė dar 2016 m., o jau po dviejų metų programėlė buvo papildyta „Touch ID“ ir „Face ID“ funkcijomis, sudariusiomis galimybę atsidaryti sąskaitą nuotoliniu būdu pasidarius asmenukę, gauti kreditą, susieti mokėjimo kortelę su mobiliąja pinigine („Apple Pay“ ir „Google Pay“) bei kitomis klientų mokėjimo patirtį pagerinusiomis paslaugomis.

Naujausia, trečioji, mobiliosios programėlės versija ne tik užtikrins išskirtinę vartotojo patirtį, bet ir taps platforma naujos kartos personalizuotoms paslaugoms, kurios bus reguliariai plečiamos.

„Mobiliąsias programėles naudojame kasdien, todėl tai, kaip patogiai jos yra sukurtos, stipriai prisideda prie mūsų, kaip vartotojų, patirties. Nekantraujame pristatyti naujausią „Citadele“ banko mobiliosios programėlės versiją. Tai – reikšmingas žingsnis, siekiant tobulinti skaitmeninę bankininkystę Baltijos šalyse. Mobiliosios bankininkystės evoliucijos priešakyje esame nuo pat pirmosios programėlės sukūrimo 2016 m., o su naujausia versija esame pasiruošę ir toliau užtikrinti pažangių paslaugų teikimą savo klientams“, – sako Vladislavs Mironovs, „Citadele“ banko valdybos narys ir strategijos direktorius.

Viena iš funkcijų naujoje programėlėje – autentifikuoti skambučiai. Klientui patvirtinus tapatybę prisijungimo metu,  skambinant konsultantui papildoma identifikacija nebėra būtina. Tokia paslauga gali prisidėti prie sukčiavimo rizikos mažinimo, užtikrinant, kad privati informacija (asmens kodas, slaptažodžiai ir pan.) nebuvo atskleista kitiems asmenims.

Naujausią programėlės versiją „Apple Store“ ir „Google Play“ platformose klientai galės atsisiųsti per artimiausią savaitę.

**Atnaujintos „Citadele“ banko programėlės funkcijos:**

• galimybė nustatyti pagrindinę sąskaitą

• galimybė siųsti prašymą mokėjimui gauti

• galimybė patogiai gauti aktualius pranešimus ir pasiūlymus

• autentifikuoti skambučiai banko konsultantams

• galimybė keisti sąskaitos pavadinimą

• galimybė užsakyti, aktyvuoti ir blokuoti kortelę, pakeisti jos PIN kodą

• C REWARDS lojalumo programa su specialiais pasiūlymais ir prizais

• galimybė kreiptis dėl paskolos bei valdyti turimus finansinius įsipareigojimus

• galimybė įsigyti kelionių, sąskaitų, nelaimingų atsitikimų ir kitus draudimo produktus

• galimybė pasirinkti programėlės piktogramos dizainą, nustatyti tamsų arba šviesų programėlės režimą.